laion/Wikipedia-Exotic huggingface dataset:
מרסל הלסטנברג

מרסל הלסטנברג (בגרמנית: Marcel Halstenberg, נולד ב-27 בספטמבר 1991, בלאצן שבגרמניה) הוא כדורגלן גרמני המשחק בהנובר 96 ובנבחרת גרמניה בעמדת המגן השמאלי. הלסטנברג שיחק כנער בהנובר 96, ובשנת 2010 החל לשחק בקבוצת המילואים של המועדון. בשנת 2011 החל לשחק בקבוצת המילואים של בורוסיה דורטמונד, ששיחקה אז בליגה האזורית, הרביעית בהיררכיית הליגות בגרמניה. הלסטנברג רשם העפלה לליגה הגרמנית השלישית בעונתו הראשונה בקבוצה, 2011/12. בעונתו השנייה בקבוצה, הלסטנברג סיים במקום ה-16 בליגה השלישית עם קבוצת המילואים של דורטמונד, שנשארה בליגה. בכל אחת משתי העונות בקבוצה הבקיע הלסטנברג שלושה שערים. בקיץ 2013, לאחר שנגמר חוזהו בבורוסיה דורטמונד, חתם הלסטנברג בפ.צ. סנט פאולי, ששיחקה בבונדסליגה השנייה. בעונת הבכורה שלו במועדון, 2013/14, סיים הלסטנברג עם סנט פאולי במקום השמיני בליגה והבקיע שער אחד. בעונת 2014/15 הלסטנברג וסנט פאולי היו בתחתית הליגה, וניצלו מירידה כשסיימו את העונה במקום ה-15. הלסטנברג ערך בעונה זו 20 הופעות והבקיע שלושה שערים. את עונת 2015/16 פתח הלסטנברג בסנט פאולי ואף הבקיע שני שערים בשלושה משחקים, אך עבר לקראת תום חלון ההעברות של הקיץ לר.ב. לייפציג, במטרה לחזק את הקבוצה שנבנתה כדי להשתלב בצמרת הכדורגל הגרמני. כבר בעונת הבכורה שלו בקבוצה, רשם הלסטנברג עלייה היסטורית לבונדסליגה, כשהוא משתף פעולה בהגנה עם וילי אורבן ומרווין קומפר. בעונת 2016/17, הלסטנברג היה חלק מעונה מוצלחת של ר.ב. לייפציג, שכבר בעונת הבכורה שלה בבונדסליגה סיימה במקום השני עם 67 נקודות, והבטיחה מקום בליגת האלופות. את עונת 2017/18 פתח הלסטנברג היטב, אך נפצע באימון קבוצתו בינואר 2018 כשקרע את הרצועה הצולבת, ועל כן גמר את העונה. לקראת עונת 2018/19 חזר הלסטנברג להרכב הקבוצה. ב-2 באפריל 2019 העלה הלסטנברג את ר.ב. לייפציג לחצי גמר הגביע הגרמני, לאחר שהבקיע בפנדל בדקה ה-120 של המשחק מול אאוגסבורג, וקבוצתו ניצחה 1–2. ב-19 ביולי 2023 חזר לאחר 11 שנה לקבוצת נעוריו הנובר 96. ב-9 בנובמבר 2017 ערך הלסטנברג את הופעת הבכורה שלו במדי נבחרת גרמניה, כאשר שיחק 90 דקות במשחק ידידות מול נבחרת אנגליה, שהסתיים בתיקו 0-0. ר.ב. לייפציג הגביע הגרמני: 2021/2022, 2022/2023 מדיה וקבצים בנושא מרסל הלסטנברג בוויקישיתוף מרסל הלסטנברג, באתר Transfermarkt מרסל הלסטנברג, באתר Fussballdaten.de (בגרמנית) מרסל הלסטנברג, באתר Soccerway מרסל הלסטנברג, באתר BDFutbol מרסל הלסטנברג, באתר WorldFootball.net מרסל הלסטנברג, באתר National Football Teams מרסל הלסטנברג, באתר FootballDatabase.eu מרסל הלסטנברג, באתר ESPN
אנטוניה תומאס

אנטוניה לורה תומאס (באנגלית: Antonia Laura Thomas; נולדה ב-3 בנובמבר 1986) היא שחקנית אנגלייה. היא מוכרת בעיקר מהופעתה בתפקיד אלישה דניאלס בסדרת הדרמה-קומית של ערוץ E4 "עברייני על", בתפקיד איבי בסדרה הקומית "חולה אהבה" של ערוץ 4 / נטפליקס. ובתפקיד ד"ר קלייר בראון בסדרה "הרופא הטוב" המשודרת בנטפליקס. תומאס נולדה בלונדון, בתם של אם מג'מייקה ואב אנגלי. אביה הוא זמר בס. היא למדה לתואר BA במשחק בבית הספר של תיאטרון בריסטול אולד ויק, וסיימה ב-2009. אחר כך הצטרפה לתיאטרון הלאומי לנוער. ב-2009, יום אחד אחרי שסיימה את לימודיה בבריסטול אולד ויק, לוהקה תומאס לתפקיד אלישה דניאלס בסדרה "עברייני על". ב-2011 עזבה את הסדרה באומרה שזו הייתה "תקופה מדהימה". ב-2012 כיכבה בווידאו קליפ של השיר "Charlie Brown" של להקת קולדפליי. ב-2013 השתתפה תומאס בסרט המוזיקלי "Sunshine on Leith". ב-2014 שיחקה תומאס בתפקיד איבי בסדרת הקומדיה הרומנטית "Scrotal Recall" ששודר בערוץ 4. אחרי שהסדרה זכתה להצלחה בנטפליקס, הוזמנה לעונה שנייה של 8 פרקים, שיצא ברחבי העולם בנובמבר 2016 בשם "חולה אהבה". ב-2015 החלה לדבב בגרסתה המחודשת של סדרת הטלוויזיה לילדים "טלטאביז" כקריינית של שורות הפתיחה והסיום. ב-2017 החלה לשחק בסדרה האמריקאית "הרופא הטוב"(שודרה ברשת ABC וזמינה לצפייה בנטפליקס)את ד"ר קלייר בראון, מתמחה בבית החולים סנט בונאוונצ'ר בסן חוזה. מדיה וקבצים בנושא אנטוניה תומאס בוויקישיתוף אנטוניה תומאס, ברשת החברתית אקס (טוויטר) אנטוניה תומאס, ברשת החברתית אינסטגרם אנטוניה תומאס, במסד הנתונים הקולנועיים IMDb (באנגלית) אנטוניה תומאס, באתר AllMovie (באנגלית) אנטוניה תומאס, באתר Rotten Tomatoes (באנגלית) אנטוניה תומאס, במסד הנתונים הקולנועיים KinoPoisk (ברוסית) אנטוניה תומאס, באתר MusicBrainz (באנגלית) "'Black Mirror', 'One Day At A Time' & More Get Premiere Dates On Netflix – TCA". Deadline. 27 ביולי 2016. נבדק ב-27 ביולי 2016. {{cite web}}: (עזרה) "Misfits Star Antonia Thomas". Screenterrier.blogspot.com. 2009-11-25. אורכב מ-המקור ב-2013-10-24. נבדק ב-7 ביוני 2013. {{cite web}}: (עזרה) "Antonia Thomas E4's Misfits: Exclusive Interview". Oh No They Didn't!. 25 בנובמבר 2010. אורכב מ-המקור ב-9 בפברואר 2011. נבדק ב-4 בדצמבר 2010. {{cite web}}: (עזרה) "Antonia Thomas". Curtisbrown.co.uk. נבדק ב-7 ביוני 2013. {{cite web}}: (עזרה) French, Dan (17 באוגוסט 2009). "E4 commissions new teen superhero comedy". Digital Spy. Hachette Filipacchi. נבדק ב-11 בספטמבר 2011. {{cite web}}: (עזרה) "Exclusive Interview: Antonia Thomas E4's Misfits". fourthwall magazine. Fourthwallmagazine.co.uk. 11 בנובמבר 2010. נבדק ב-12 בספטמבר 2011. {{cite news}}: (עזרה) Goodacre, Kate (19 בדצמבר 2011). "'Misfits' star will not return for series four". Digital Spy. Hearst Magazines. נבדק ב-19 בדצמבר 2011. {{cite web}}: (עזרה) "Coldplay release "Charlie Brown" starring Antonia Thomas from Misfits - Music Video". אורכב מ-המקור ב-2012-02-06. נבדק ב-7 ביוני 2013. {{cite news}}: (עזרה) "Netflix Has Officially Renewed Scrotal Recall for Season 2". Premiere Date. אורכב מ-המקור ב-2016-04-04. נבדק ב-10 באפריל 2016. {{cite web}}: (עזרה) Virtue, Graeme (16 בנובמבר 2016). "A whole new ball game: the unlikely return of STI sitcom Scrotal Recall". The Guardian. נבדק ב-16 בנובמבר 2016. {{cite web}}: (עזרה)
עונת 2017/2018 בליגה האירופית

עונת 2017/2018 בליגה האירופית הייתה העונה ה-47 של טורניר הכדורגל האירופאי השני בחשיבותו של אופ"א והפעם התשיעית שהטורניר התקיים במתכונתו הנוכחית. משחק הגמר של הליגה האירופית 2017/18 נערך ב-16 במאי 2018 בפארק אולימפיק ליון, ליון, צרפת. אתלטיקו מדריד זכתה באליפות לאחר שגברה 0-3 על אולימפיק מרסיי. שתי קבוצות ישראליות השתתפו בשלב הבתים של מפעל זה: מכבי תל אביב שהחלה את דרכה בסיבוב המוקדמות הראשון והפועל באר שבע שנשרה בשלב פלייאוף העלייה לליגת האלופות והצטרפה לשלב הבתים. שתי קבוצות ישראליות הודחו בשלבי המוקדמות של המפעל: בית"ר ירושלים בסיבוב המוקדמות השני ובני יהודה תל אביב בסיבוב המוקדמות השלישי. לוח הזמנים של האליפות התקיים בהתאם לטבלה המצ"ב. כל ההגרלות נערכו במשרדי אופ"א בעיר ניון, שווייץ, למעט אם נכתב אחרת. בשלב המוקדמות ובשלב הפלייאוף, הקבוצות חולקו לקבוצות מדורגות וקבוצות שאינן מדורגות. בשלבים אלו קבוצות מאותה המדינה לא יכולות לשחק אחת נגד השנייה. בשלב המוקדמות הראשון לקחו חלק 100 קבוצות. המשחקים התקיימו בשיטה של שני משחקים - בית וחוץ. המנצחת בסיכום הכולל של שני המפגשים עלתה לשלב המוקדמות השני. ההגרלה נערכה ב-19 ביוני 2017. המשחק הראשון נערך ב-29 ביוני, משחקי הגומלין נערכו ב-4 וב-6 ביולי. בשלב המוקדמות השני השתתפו 50 הקבוצות שניצחו בשלב הראשון, אליהן התווספו 16 קבוצות שהצטרפו למעגל המשחקים, סה"כ 66 קבוצות. ההגרלה נערכה ב-19 ביוני 2017. המשחק הראשון נערך ב-13 ביולי, משחק הגומלין נערך ב-20 ביולי 2017. בשלב המוקדמות השלישי השתתפו 33 הקבוצות שניצחו בשלב השני, אליהן התווספו 25 קבוצות שהצטרפו למעגל המשחקים, סה"כ 58 קבוצות. ההגרלה התקיימה ב-14 ביולי 2017. המשחק הראשון נערך ב-27 ביולי. הגומלין ב-4 באוגוסט. ההגרלה נערכה ב-4 באוגוסט 2017. סה"כ 44 קבוצות שיחקו בסיבוב זה: 29 המנצחות של הסיבוב השלישי ו-15 הקבוצות הנושרות משלב סיבוב המוקדמות השלישי של ליגת האלופות. המשחק הראשון נערך ב-17 באוגוסט 2017 והמשחק השני נערך ב-24 באוגוסט 2017. ההגרלה נערכה ב-25 באוגוסט 2017. המשחק הראשון נערך ב-14 בספטמבר והמשחק הנועל את שלב הבתים נערך ב-7 בדצמבר 2017. לראשונה בתולדות הליגה, ארבע קבוצות ייצגו את ליגת העל הרוסית בכדורגל בשלב זה: זניט סנקט פטרבורג, צסק"א מוסקבה, ספרטק מוסקבה ולוקומוטיב מוסקבה. הסיבוב הראשון נערך ב-15 בפברואר, הסיבוב השני נערך ב-22 בפברואר. הגרלת שמינית הגמר נערכה ב-23 בפברואר. הסיבוב הראשון נערך ב-8 במרץ, ומשחקי הגומלין ב-15 במרץ 2018. הגרלת רבע הגמר נערכה ב-16 במרץ. הסיבוב הראשון נערך ב-5 באפריל, ומשחקי הגומלין ב-12 באפריל 2018. הגרלת חצי הגמר נערכה ב-13 באפריל. הסיבוב הראשון ייערך ב-26 באפריל, ומשחקי הגומלין ב-3 במאי 2018. ערך מורחב – גמר הליגה האירופית 2018 משחק הגמר נערך ב-16 במאי 2018 בפארק אולימפיק ליון. כתב מודגש מתייחס לשחקן שקבוצתו העפילה לשלב הבא ועודנו פעיל בקבוצה. עונת 2017/2018 בליגת האלופות מדיה וקבצים בנושא עונת 2017/2018 בליגה האירופית בוויקישיתוף UEFA European Football Calendar 2017/2018 "First and second qualifying rounds draw". איגוד התאחדויות הכדורגל האירופיות. "Matches - Qualif.1 - 1st and 2nd leg". איגוד התאחדויות הכדורגל האירופיות.
אליפות איטליה בכדורגל 1900

אליפות איטליה בכדורגל 1900 הייתה העונה השלישית של התחרות שאורגנה על ידי התאחדות הכדורגל האיטלקית. כל המשחקים החלו ב-4 במרץ 1900 והסתיימו ב-22 באפריל 1900. בתחרות השתתפו 6 קבוצות. תחילה התקיימו תחרויות אזוריות. הקבוצות המנצחות המשיכו בתחרות בשיטת הנוקאוט. גנואה זכתה באליפות בפעם השלישית ברציפות. בשלבים המוקדמים קבוצות חולקו ל-3 אזורים. פיימונטה - לתחרות נרשמו 3 קבוצות. ניצחה פ.ב.ס. טורינו ליגוריה - לתחרות נרשמו 2 קבוצות. ניצחה גנואה לומברדיה - לתחרות נרשמה קבוצה בודדת מילאן בהארכה נתונים מאתר rsssf
אלינאייר

אלינאייר הייתה חברת תעופה יוונית שבסיסה הראשי נמצא בסלוניקי. החברה הוקמה ב-19 בפברואר 2013 וביצעה את טיסתה הראשונה כשנה מאוחר יותר בפברואר 2014. שם החברה הורכב מצירוף המילה היוונית -“Έλλην” (באנגלית: Ellin) שמשמעותה-יווני והמילה האנגלית "Air". החברה הייתה חלק מקבוצת מאוזנידיס שהמסחר בה הופסק בשנת 2021. כל מטוסי החברה, הוחזרו לחברות מהן נחכרו. צי המטוסים של החברה, אשר כאמור אינו כולל כיום אף מטוס, כלל נכון לדצמבר 2018 : החברה הפעילה טיסות עונתיות לנמל התעופה בן-גוריון מקוס, הרקליון וסלוניקי. הטיסות הופעלו על ידי מטוסי האיירבוס של החברה. מדיה וקבצים בנושא אלינאייר בוויקישיתוף אתר האינטרנט הרשמי של אלינאייר פרטי צי המטוסים של אלינאייר, באתר airfleets.net (באנגלית)
NOR לוגי

NOR לוגי (קיצור של not or, "לא או"; סימון: ↓) הוא פעולה בוליאנית ההפוכה לקשר הלוגי "או" (OR לוגי) על אותם אופרנדים. כלומר A↓B הוא "אמת" אם ורק אם לא מתקיים "A או B" "אמיתיים", או במילים אחרות, גם A וגם B "שקריים" (false). אחרת, התוצאה היא "שקר". באמצעות הפעולה NOR אפשר להביע את כל שאר הפעולות הלוגיות: N O T − A = A − N O R − A {\displaystyle NOT-A=A-NOR-A} A − A N D − B = ( B − N O R − B ) − N O R − ( A − N O R − A ) {\displaystyle A-AND-B=(B-NOR-B)-NOR-(A-NOR-A)} E A − O R − B = ( A − N O R − B ) − N O R − ( A − N O R − B ) {\displaystyle A-OR-B=(A-NOR-B)-NOR-(A-NOR-B)} E דבר דומה אפשר לעשות עם הפעולה NAND לוגי. טבלת האמת של NOR מוצגת בצד שמאל. שער לוגי קשר לוגי Eric W. Weisstein, NOR, mathworld.wolfram.com (באנגלית) מדיה וקבצים בנושא NOR לוגי בוויקישיתוף NOR לוגי, באתר MathWorld (באנגלית)
אווז האחו

אווז אחו (שם מדעי: anser fabalis) הוא מין של אווז, קרוב לאווז האפור. יחסית למינים אחרים של אווז, גודלו בינוני. תפוצתו בעיקר באירופה ובאסיה. בישראל הוא נחשב לעוף נדיר (כמו קרובו האווז האפור שאף הוא נדיר בארץ). אזור הדגירה של אווז האחו משתרע מצפון אירופה עד לצפון-מזרח אסיה. בדומה לעגורים, האווזים רועים בשדה, וזאת בניגוד לברווזים האוכלים בתוך המים. באזורים שבהם עגורים ואווזי אחו רועים בשדה יחד (כמו בישראל), האווזים מפיקים תועלת מכך שהעגורים מתריעים מפני טורפים. בשרו של אווז האחו משמש למאכל אדם (גם בישראל). אווז האחו נפוץ בעיקר באירופה ובאסיה, אך בישראל הוא נדיר למדי, שכן הוא מעדיף אזורים צפוניים יותר. בתי-גידולו האופייניים הם בריכות, אגמים, נהרות ושדות מרעה פתוחים. יחסית למיני אווז אחרים, גודלו בינוני וצווארו ארוך. אורך גופו של פרט בוגר: 68-90 ס"מ, מוטת כנפיו 140-174 ס"מ ומשקלו כ-4 קילוגרם. הזכרים גדולים מהנקבות במידה ניכרת. צבע נוצותיו כהה יחסית. קצה המקור כהה ובסיסו כתום. גם הרגליים לרוב כתומות. בעונת הקינון הוא דוגר בעשב ובאיים בטונדרה ובטייגה. בחורף הוא נמצא בשדות חקלאים, במישורי עשב, בחוף הים ובשפכי נהרות. אווז האחו אינו נתון בסכנת הכחדה. פירוש השם המדעי של אווז האחו הוא "אווז השעועית" (faba – שעועית), וכך הוא מכונה גם באנגלית (bean goose), זאת כיוון שהוא רועה לרוב בשדות חקלאיים שבהם מגדלים שעועית. הוא ניזון מנבטים ומעלים צעירים שהוא מוצא בשדה. רוב החוקרים מבחינים בין שתי קבוצות של אווזי אחו. הקבוצה הראשונה היא הדוגרים הדרומיים יותר, המצויים לרוחב רצועת הטייגה מסקנדינביה מזרחה עד למזרח סיביר. קבוצה זו גדולה יותר, והפרטים בה מתאפיינים בצוואר ובמקור ארוכים יחסית. בקבוצה זו שלוש תת-קבוצות: fabalis, middendorfi  ו-johanesoni. הקבוצה השנייה היא הדוגרים הצפוניים יותר, המצויה לרוחב רצועת הטונדרה, מהטונדרה של צפון מערב רוסיה לרוחב אסיה עד לצפון מזרח אסיה. קבוצה זו קטנה יותר. הפרטים בה מתאפיינים בצוואר ובמקור קצרים יחסית. בקבוצה זו שתי תת-קבוצות: rossicus ו-serrirostris. אווז האחו נצפה בישראל חמש פעמים, מתוכן שלוש פעמים באגמון החולה: - תצפית ראשונה - אילת, מרץ 2007 - במגרש הכדורגל העירוני. - תצפית שנייה - במאגר כפר ברוך בחורף 2011/2012. - תצפית שלישית - באגמון החולה בחורף 2013/2014. - תצפית רביעית - ביקור אביבי ב-2.3.15 באגמון החולה-קק"ל. - אווז האחו ה-5 לישראל נמצא ב-8.12.16 באגמון החולה. האווזים נודדים בדרך כלל  מהצפון הרחוק - אזור סקנדינביה וסיביר, שם הם מקננים בקיץ, אל האזורים המישוריים של מרכז אירופה, סביב הים השחור, כמו בולגריה, רומניה ואוקראינה שבהם הם עושים את החורף. מדיה וקבצים בנושא אווז האחו בוויקישיתוף אווז האחו, באתר ITIS (באנגלית) אווז האחו, באתר GBIF (באנגלית) דיסקוס הגליל- אווז אחו אתר הצפרות הישראלי- אווז אחו mynet עמק וגליל - אווז האחו קפץ לביקור באגמון החולה (אורכב 04.07.2017 בארכיון Wayback Machine) דיסקוס הגליל- אווז אחו אתר הצפרות הישראלי- אווז אחו אתר הצפרות הישראלי- אווז אחו עמק וגליל אווז אוחו (ארכיון) עמק וגליל אווז אחו (ארכיון)
הפילבוקס (חולון)

הפּילבּוֹקס בחולון הוא מבנה בטון מסוג פילבוקס הנמצא בפארק הנוער על תל גיבורים בשכונת תל גיבורים שבצפון-מערב העיר חולון. המבנה שימש את תושביה הערבים של שכונת א-ריש (אז שכונה ביפו, כיום חלק מחולון) למטרת תקיפת היישובים היהודיים בסביבה (חולון, בת ים, מקוה ישראל) במהלך מלחמת העצמאות. כיום משמש המבנה אתר הנצחה לנופלים בקרב על כיבוש הגבעה. הפילבוקס בחולון הוא אחת מעמדות שמירה וירי מבטון הפזורות ברחבי הארץ. רובן נבנו בידי השלטון הבריטי בתקופת המרד הערבי הגדול (1936-1939). עם זאת, לא ברור מתי בדיוק נבנה הפילבוקס בחולון ובידי מי. עמדות שמירה מסוג זה בנויות בצורה גלילית המזכירה קופסת גלולות, ולפיכך כונו באנגלית pill boxes (למרות זאת, ישראלים רבים מבטאים את המילה בפ"א רפה). בדצמבר 1947, בפרוץ מלחמת האזרחים - שלב א' של מלחמת העצמאות, השתלטו על המבנה תושבים ערבים מכפר א-ריש, אז פרבר של יפו, כיום שכונת תל גיבורים בחולון, למרגלות תל א-ריש, 44 מטרים גובהו נישא מעל סביבתו. מהפילבוקס שעל התל, היום פארק הנוער-תל גיבורים, החלו הערבים לירות לעבר בתים בשכונת גרין בחולון וגם יצרו איום על יישובים יהודיים אחרים: בת ים ומקוה ישראל, וכן חלשו על הדרך מיפו אל רמלה (כיום כביש 44) שהייתה אז חלק מהנתיב הראשי מתל אביב למושבות הדרום וירושלים, מציאות שהולידה את הכורח לסלילה של דרך עוקפת היא דרך הביטחון בינואר 1948. ב-28 באפריל 1948, במסגרת מבצע חמץ, תקפו כוחות גבעתי את הגבעה ואת עמדת הפילבוקס, אך ספגו אבדות כבדות ונאלצו לסגת. עם זאת, בעקבות ניצחונות אחרים במבצע, נאלצו הכוחות הערביים לפנות את האזור כולו, בכלל זה את שכונת א-ריש ואת הפילבוקס. כ-21 חיילים יהודים נהרגו בקרב על הגבעה וכ-100 נפצעו קשה. כיום משמש מבנה הפילבוקס אתר הנצחה לזכרם. במהלך שנות ה-50 של המאה ה-20 הוקמה על הגבעה שכונת תל גיבורים כשכונה של חולון. לאחר המלחמה הקימה עיריית חולון פארק מסביב לאתר הפילבוקס. המבנים ההיסטוריים שבפארק שומרו, והוקם אתר להנצחת הנופלים. סמוך לפילבוקס שלט המספר את סיפורו של "מבצע חמץ" והקרב הקשה על התל. בנוסף ישנה מפה אשר מתארת את האזור. מדיה וקבצים בנושא הפילבוקס בוויקישיתוף כיום שטחי מקוה ישראל הם חלק מפארק אריאל שרון עיריית חולון - אתרים ומוסדות עירוניים - פילבוקס, באתר www.holon.muni.il רון פלד, הסיפור שמאחורי תל גיבורים: הקרב על הפילבוקס, באתר ynet, 7 במאי 2008
בית יוספזון

בית יוספזון הוא הבית הראשון שנבנה ברחובות. הבית נבנה על ידי יהודה לייב יוספזון, והיה בעת הקמתו הבית היחיד במושבה. בית זה שימש דוגמה לבניית בתים אחרים במושבה, ובו אף נבחר הוועד הכללי הראשון של המושבה רחובות. אבן הפינה לבית המצוי ברחוב יעקוב 20, הונחה בט"ו באב ה'תר"ן. האתר הוכר כאתר מורשת על ידי המועצה לשימור אתרי מורשת בישראל. יהודה לייב יוספזון נולד בבריסק, עיירה קטנה ברוסיה. ב-1890 עלה לישראל מטעמים ציוניים. עם הגעתו ליפו, החל לחפש מקום שבו יוכל לרכוש אדמה. הוא נשלח יחד עם ניסן קנטרוביץ (1855–1941) להתיישב על אדמת דוראן כדי לקבוע עליה בעלות. הוא רכש כמאה דונם אדמה מחברת "מנוחה ונחלה", שמרכז פעילותה היה אז בוורשה, וחזר לבריסק על מנת להציע לבני משפחתו להפליג איתו ארצה. הצטרפו אליו שניים מילדיו וכלתו, בעוד שלושת הילדים הנותרים נותרו ברוסיה (אחת מהם עלתה לארץ בהמשך, אך אחר כך היגרה לארצות הברית, ובהמשך הצטרף אליה עוד אחד מילדיו הנותרים של יוספזון). יהודה לייב יוספזון הגיע לרחובות עם קבוצה של תשעה מתיישבים יחידים. כל אחד מן המתיישבים קיבל מגרש לבניית ביתו. יוספזון היה הראשון שבנה בית על המגרש שקיבל. בניית הבית החלה ב-1890. לימים, נקרא הבית על שם מייסדו – בית יוספזון. לפי סיפור פולקלור, לאחר חתימת החוזה לרכישת אדמות דוראן, ביקשה אולגה חנקין מקנטרוביץ ויוספזון שילונו לילה על אדמתם, כדי לקבוע חזקה עליה. הם עלו על שתי הגבעות במרכז אדמת דוראן: קנטרוביץ עלה על הגבעה שנמצאה ממערב לדרך, ויוספזון על הגבעה שממזרח לה. בהמשך, השניים צעדו זה לקראת זה, ובמקום בו שמעו זה את קריאתו של זה, עצרו וקבעו את מקום מגוריהם. ייתכן כי מעשה זה נועד לוודא כי במקרה צרה, כל אחד מהשניים יוכל לשמוע את צעקת חברו ולגשת לעזרתו. בשנת 2018, הכריזה עיריית רחובות על פרויקט לשיקום ושימור הבית. בשנת 2021, הבניין שופץ ובשנת 2022 נפתחה בו מסעדה. בית יוספזון מהווה דוגמה טיפוסית דוגמה לבתים הראשונים של רחובות בדרך בנייתו, בחומרי הבנייה ובחומה המקיפה אותו. קירותיו היו עשויים מ"דבש" - תערובת של חמרה ותבן, ומאבני כורכר. הגג היה עשוי מרעפים, והחלונות עוצבו כצרים וארוכים. הבית כלל חדר מגורים מרכזי, שני חדרים קטנים, מטבח, מרתף, מרפסת מקורה ועליית גג. במטבח עמדו תנור אפייה וארון אוויר (ארון אשר גבו היה הקיר החיצוני של הבניין, ואשר שימש לשימור מזון). בחלקו האחורי של הבית הייתה חצר, אשר יוספזון נטע בה עצי פרי וירקות. מדיה וקבצים בנושא בית יוספזון בוויקישיתוף בית יוספזון - אתר הארכיון לתולדות רחובות בית יוספזון ברחובות (אורכב 04.08.2014 בארכיון Wayback Machine) - אתר "מסלולרי" בית יוספזון - אתר עיריית רחובות מפת רחובות, 1897 עם סימון חלקותיהם של ניסן קנטרוביץ (מדרום למגרש 10) ושל יוספזון (יוסיסוב) חלקת ליב יאסיסאוו בשמאל המפה, וחלקת ליב ויהושע יאסיסאוו (מס' 102) באתר הספרייה הלאומית, אוסף המפות ע"ש ערן לאור בית יוספזון, באתר הארכיון לתולדות רחובות הקוד המזהה של האתר בתחרות "ויקיפדיה אוהבת אתרי מורשת" הוא 9-8400-003 משפחת יוספזון (יוסיסוב), באתר הארכיון לתולדות רחובות בית יוספזון, באתר ראשונים (ארכיון) רותי ורד, הכל על שימור המבנים ההיסטוריים בעיר רחובות 23 בספטמבר 2018, באתר ערים רחובות
בארית ההרים

בארית ההרים (שם מדעי: Petronia petronia) היא ציפור שיר קטנה ממשפחת הדרוריים. היא חיה בצפון אפריקה ואסיה במקומות הרריים, באזורים מצוקיים ומסולעים שבהם צמחייה פזורה. אורכה של בארית ההרים 14–15 ס"מ, משקלה 26–39 גרם ומוטת כנפיה 21-23 ס"מ. הבארית דומה מאוד לנקבת דרור הבית אולם גופה גדול ומגושם יותר, ונבדל מגופה של נקבת הדרור בשני פסי עין בהירים. המקור שלה עבה וחזק, ראשה גדול, וזנבה רבוע, כהה ובעל קצה לבנבן. היא בעלת פס גבה בהיר ועבה אשר תחום על ידי פסים כהים בצידי הכיפה. החלקים העליונים של גופה בעלי פספוס בולט, וחלקי גופה התחתונים לבנבנים ובעלי פספוס אורך בולט. על החזה העליון כתם צהוב מובהק, המקיים תפקיד חשוב בעונת הרבייה: כתם זה מעיד על האטרקטיביות של פרטי בארית ההרים ועל מעמדם החברתי. בארית ההרים חיה בהרים, במצוקים ובאזורים מסולעים בעלי צמחייה פזורה. היא מקננת באזורי סלע בחצי האי האיברי, צפון אפריקה, לאורך דרום אירופה ועד מרכז אסיה. בארץ, הבארית נצפית לעיתים. היא דוגרת בעיקר במרכז וצפון הארץ, במקומות כגון: הר החרמון, הר הארבל, ודרומה יותר, בהר עמשא, חברון ואזורים הרריים נוספים במדבר יהודה. כמו כן, היא נצפית בגליל, באזור צפת ורמת דלתון. ברוב אזורי התפוצה שלה הבארית אינה נודדת, למעט אוכלוסיות אסיה, שבחודשי החורף נודדות לאזורים דרומיים יותר. במהלך שנות ה-90 באריות ההרים חוו ירידה מתונה באוכלוסייה. ככל הנראה הגורם לכך הוא פיתוח מדינות צפון אפריקה. אוכלוסיית הבאריות נתונה במגמת עלייה, וכמעט שאינה נפגעת. זאת, הודות לכך שאזורי המחיה של הבארית קשים לגישה, והשפעת האדם בהם מועטה. בסתיו ובחורף, בארית ההרים ניזונה מזרעי מינים שונים של צמחי יער, מפירות ומפירות יער. במהלך האביב והקיץ, היא ניזונה בעיקר מחרקים, חגבים וזחלים, אבל גם מדובדבנים ומפירות אחרים. דרור הבית דרור ספרדי מדיה וקבצים בנושא בארית ההרים בוויקישיתוף בארית ההרים, באתר ITIS (באנגלית) בארית ההרים, באתר NCBI (באנגלית) בארית ההרים, באתר Animal Diversity Web (באנגלית) בארית ההרים, באתר האנציקלופדיה של החיים (באנגלית) בארית ההרים, באתר GBIF (באנגלית) בארית ההרים באתר הרשימה האדומה של IUCN madeirabirds (2005-06-01). "Rock Sparrow Petronia petronia petronia (Linnaeus, 1766)". Madeira Birdwatching News & Trip Reports 🐦 (באנגלית בריטית). נבדק ב-2017-06-17. Rock Sparrow, www.oiseaux-birds.com בארית הרים, באתר תצפית סיורי צפרות – מגדיר ציפורי ארץ ישראל García-Navas, Vicente; García del Rincón, Amanda; Ferrer, Esperanza S.; Fathi, Hicham (2013). "Mating strategies, parental investment and mutual ornamentation in Iberian Rock Sparrows (Petronia petronia)". Behaviour. 150 (14): 1641–1663. doi:10.1163/1568539X-00003112. ISSN 0005-7959. בארית הרים, באתר מגדיר הציפורים של ישראל, אתר הצפרות הישראלי
שמורת טבע נחל תנינים

שמורת טבע נחל תנינים היא שמורת טבע הכוללת את נחל תנינים, אחד מנחלי האיתן בארץ ישראל. השמורה משמרת את נופי הנחל בקטע שבו זורמים מי המעיינות השופעים של עין תמסח וכוללת גם צמחייה, בעלי חיים ונופים היסטוריים. השמורה משתרעת על 470 דונם לאורך שני הקילומטרים של הנחל הסמוכים לשפכו. בתקופות פרה-היסטוריות (לפני כ-60 אלף שנה ובתקופות מאוחרות יותר) חיו בני אדם ממינים שונים במערת כבארה שבכרמל, ממזרח לעינות תמסח. חלק ממזונם הגיע משפע בעלי החיים שבביצות כבארה, בהם דגים, חזירי בר, צבי מים והיפופוטמים. מסוף התקופה הצלבנית עד המחצית הראשונה של המאה ה-19 היה האזור עזוב, והאגם מן התקופה הרומית הפך לביצת הכבארה הגדולה שהייתה בשטח השמורה. בשנת 1922 נרכשו אדמות כבארה בכספי הברון רוטשילד ובאותה שנה החלו לייבש את השטח כדי להכשירו לעיבוד חקלאי. על אדמות כבארה קמו היישובים מעגן מיכאל ובית חנניה. בשמורה חיים בעלי-חיים בנחל ומחוץ לו בשטח השמורה. התנינים אמנם נכחדו מנחל תנינים ואינם קיימים שם עוד, לאחר שהתנין האחרון שנראה בנחל תנינים ניצוד בשנת 1912, אך שפע המים הנקיים וזמינותם לאורך כל עונות השנה מקיימים מגוון רב של בעלי חיים בשמורה, וזאת על אף המליחות הגבוהה יחסית של המים. בין בעלי החיים החיים בשמורה: צבים רכים, צבי ביצה, סרטנים, דו-חיים שונים (צפרדעים, קרפדות ואילניות), סוגי דגים שונים (שפמנונים, אמנונים ועוד). במי הנחל חי גם נחש מים משובץ. מחוץ לנחל, בסבכי האשל והקנה ובסביבות בריכות הדגים, נחבא חתול ביצות. בחורשת האקליפטוס שמצפון לסכר הרומי מקננים לא פחות מ-5 מיני עופות מקבוצת האנפות: לבנית קטנה, אנפת לילה, אנפית סוף, אנפה ארגמנית ואנפית הבקר. בסבך הקנים והאשל מקננות קניות. הפרפור העקוד והשלדג לבן-החזה חופרים קנים בגדות הזקופות של הנחל. פרפר בולט בשטח הוא דנאית סדום. הוא ניכר בכנפיו הכתומות ובשוליהם השחורים והמנוקדים בלבן. דנאית סדום נמשכת לצמחי החנק שבגדות הנחל. בשטח השמורה שאינו חלק מהנחל, ברכסי הכורכר, הצמחייה שונה מזו שבנחל. שיחי לענה חד-זרעית ורותם המדבר, המאפיינים רכסי כורכר לאורך החוף, קיימים, ואיתם אשחר ארץ ישראלי וקורנית מקורקפת. בולט במיוחד העושר במיני גאופיטים, בהם חצב מצוי, נרקיס אפיל, עירית גדולה, סתוונית היורה, כרכום גיירדו, כלנית מצויה, אירוס ארץ ישראלי, כדן קטן פרחים, בן חצב סתווני ועוד. בחולות חוף הים צומחים חבצלת החוף, חבלבל החוף, אספסת הים, דופרק חופי, מדחול דוקרני, לוטוס מכסיף ועוד. בשמורה קיימים מספר מסלולים המאפשרים סיור עמוק לעבר האתרים ההיסטוריים בשמורה. המסלול הראשון נקרא מסלול הסכר. הוא מתחיל בהליכה קצרה ליד מרפסת תצפית המאפשרת צפייה על הנחל בשמורה, ולאחר מכן הליכה לצד נחל תנינים אל הסכר. לבסוף קיימת תצפית מהסכר בשמורה על טחנות הקמח שהיו בעבר בשמורה ושוחזרו. המסלול השני נקרא מסלול הנחל. הוא מתחיל אחרי מסלול הסכר ומוביל משם אל עבר הים ובחזרה. המסלול השלישי נקרא מסלול אמת המים. זהו מסלול לצעידה לאורך הנחל אל עבר הים, המאפשר לראות את הגשר שנבנה בתקופה העות'אמנית לכבוד ביקורו של הקיסר הגרמני בארץ. בנחל עובר גם שביל רמות מנשה. מדיה וקבצים בנושא שמורת טבע נחל תנינים בוויקישיתוף שמורת טבע נחל תנינים, באתר רשות הטבע והגנים שמורת נחל תנינים, באתר טבע ונופים בישראל נלך-מסלולי טיול מומלצים שמורת טבע נחל תנינים, באתר רשות הטבע והגנים שמורת נחל תנינים, באתר טבע ונופים בישראל שמורת נחל תנינים, באתר נלך